झांसी. बुंदेलखंड में एक किसान की बेटी की हेलिकॉप्टर से हुई विदाई चर्चा का विषय बनी हुई है। यहां एक दूल्हा अपनी दुल्हनिया को हेलिकॉप्टर से ले गया। रीति-रिवाज और जरूरी रस्मों के बाद दूल्हा-दुल्हन ने हेलिकॉप्टर में बैठ आसमान में ही ओरछा के प्रसिद्ध रामराजा सरकार मंदिर के सात फेरे लिए। इसके बाद वो दुल्हन को लेकर सीधे ससुराल पहुंच गया। ये देखने के लिए भीड़ उमड़ पड़ी।
कई साल से था अफेयर
- झांसी के मोंठ थाना क्षेत्र में रहने वाले दीपेंद्र सिंह यादव जिला पंचायत सदस्य हैं। वो समाजवादी पार्टी से जुड़े हुए हैं और कुछ समय पहले ही पंचायत चुनाव जीते थे।
- जानकारी के मुताबिक, कई सालों से मातनपुरा की रहने वाली पूनम से उनका अफेयर चल रहा था। वो एक गरीब किसान यशपाल की बेटी हैं। दोनों बचपन में दोस्त थे। ये दोस्ती प्यार में बदल गई और दोनों ने शादी करने का फैसला कर लिया। परिवार के लोग भी राजी हो गए।
सोचा कि कुछ तो अलग किया जाए
- दीपेंद्र ने बताया कि उन्होंने कुछ अलग तरह से शादी का प्लान बनाया। उन्होंने सोचा कि क्यों न दुल्हन को हेलिकॉप्टर से ले जाया जाए। 28 फरवरी को शादी के बाद बुधवार को विदाई होनी थी।
- मातनपुरा में बुधवार सुबह हेलिकॉप्टर पहुंच गया। सबसे पहले हेलिकॉप्टर दूल्हा-दुल्हन को लेकर रामराजा सरकार के मंदिर पहुंचा। यहां मंदिर के भी हवा में सात फेरे लिए गए। दीपेन्द्र के मुताबिक, वो मंदिर के फेरे आसमान में लेना चाहते थे। इसके बाद वो दुल्हन को लेकर अपने गांव पहुंच गए।
दुल्हन बोली- ये मेरी जिंदगी का सबसे यादगार गिफ्ट है...
- दुल्हन पूनम ने बताया, हेलिकॉप्टर से बारात आने की खबर से मैं काफी खुश थी। लेकिन हेलिकॉप्टर से आसमान में 7 फेरे लेने का जो सरप्राइज मुझे मिला है, उसे मैं जिंदगीभर नहीं भूल सकती। अभी तक की लाइफ में ये सबसे यादगार गिफ्ट है। इस पल को मैं हमेशा याद रखूंगी।
आगे की स्लाइड्स में देखें रिलेटेड फोटोज...
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva